Punavartio

Punavartio oli Leningradissa ja Petroskoissa vuosina 1931–1937 ilmestynyt maanpuolustus- ja urheilulehti. Vuoden 1931 ajan sen nimenä oli Spartak.

Kustannusliike Kirjan julkaisema Punavartio oli Karjalan ASNT:n ja Leningradin alueen maanpuolustusjärjestö Osoaviahimin ja liikuntaneuvostojen äänenkannattaja. Se julkaisi maanpuolustusta ja liikuntaa käsitteleviä artikkeleita, kaunokirjallista aineistoa sekä urheilu-uutisia Neuvostoliitosta ja ulkomailta. Kahdesti kuukaudessa ilmestyneen lehden levikki oli yhdestä kolmeen tuhatta. Vastaava toimittaja oli aluksi Leningradissa Väinö Rekola ja lehden siirryttyä vuonna 1934 Petroskoihin T. Uurto.

Lähteet

Neuvostoliittolaiset aikakauslehdet
Neuvostoliitonsuomalaiset lehdet
Urheilulehdet